|  |
| --- |
| бұйрыққа 4-қосымша |

Әкімшілік деректерді

жинауға арналған нысан

**Мемлекеттік кірістер органына тауарлардың электрондық саудасын жүзеге асыратын салық төлеушілерде банктік шоттардың бар-жоғы және олардың нөмірлері туралы, осы шоттардағы ақша қалдықтары мен қозғалысы туралы мәліметтерді ұсыну қағидалары мен мерзімдері**

**1-тарау. Жалпы ережелер**

1. Осы Мемлекеттік кірістер органына тауарлардың электрондық саудасын жүзеге асыратын салық төлеушілерде банктік шоттардың бар-жоғы және олардың нөмірлері туралы, осы шоттардағы ақша қалдықтары мен қозғалысы туралы мәліметтерді ұсыну қағидалары мен мерзімдері (бұдан әрі – Қағидалар) Қазақстан Республикасы Салық кодексінің (бұдан әрі - Салық кодексі) 55-бабы 2-тармағының 21) тармақшасына сәйкес әзірленген және осы бұйрыққа 2-қосымшаға сәйкес нысан бойынша банк ұйымдарының мемлекеттік кірістер органына тауарлардың электрондық саудасын жүзеге асыратын салық төлеушілерде банктік шоттардың бар-жоғы және олардың нөмірлері туралы, осы шоттардағы ақша қалдықтары мен қозғалысы туралы мәліметтерді (бұдан әрі - Мәліметтер) ұсыну тәртібі мен мерзімдерін айқындайды.

2. Осы Қағидаларда мынадай ұғымдар пайдаланылады:

1) Банк ұйымдары – Қазақстан Республикасында құрылған екінші деңгейлі банк, Қазақстанның Даму Банкі және банктік операциялардың жекелеген түрлерін жүзеге асыратын ұйым.

**2-тарау. Банк ұйымдарының мемлекеттік кірістер органына тауарлардың электрондық саудасын жүзеге асыратын салық төлеушілерде банктік шоттардың бар-жоғы және олардың нөмірлері туралы, олардағы ақша қалдықтары мен қозғалысы туралы мәліметтерді ұсыну тәртібі мен мерзімдері.**

3. Мемлекеттік кірістер органы есепті жылдан кейінгі 25 қаңтарға дейінгі мерзімде өзінің интернет-ресурсында (www.kgd.gov.kz) «Қызмет», «Электрондық сауда», «Салық төлеушілердің тізімі» бөлімінде электрондық сауданы жүзеге асыратын салық төлеушілер ретінде тіркелген электрондық сауда субъектілерін қосу арқылы, бизнес сәйкестендіру нөмірін, жеке сәйкестендіру нөмірін, атауын ұйымдастыру-құқықтық нысанын көрсете отырып, тауарлардың электрондық саудасын жүзеге асыратын салық төлеуші ретінде тіркеу есебіне қоюды жүзеге асырған салық төлеушілер тізімін (бұдан әрі – Тізім), сондай-ақ электрондық сауданы жүзеге асыратын салық төлеушілер ретінде тіркеу есебінен шығарылған салық төлеушілер туралы ақпаратты орналастырады.

4. Банк ұйымдары мемлекеттік кірістер органдарына Тізімде көрсетілген тұлғаларға қатысты Мәліметтерді егер осы Қағидалардың 5-тармағында өзгеше көзделмесе, есепті жылдан кейінгі жылдың 31 наурызынан кешіктірмей ұсынады.

Мәліметтерді мемлекеттік кірістер органдарына табыс етудің есепті кезеңі күнтізбелік жыл болып табылады.

Көрсетуге жататын деректер болмаған жағдайда Мәліметтер нөлдік мәндермен ұсынылады.

5. Мәліметтер мемлекеттік кірістер органдарына Қазақстан Республикасы Қаржы министрлігі Мемлекеттік кірістер комитетінің «Smart Data Finance» ақпараттық жүйесінде (бұдан әрі – «SDF» АЖ) техникалық ақаулар (қателер) болған жағдайларды қоспағанда, «SDF» АЖ арқылы ұсынылады.

«SDF» АЖ-да техникалық ақаулар (қателер) болған жағдайда, Мәліметтер мемлекеттік кірістер органдарына ілеспе хатпен CD дискіде ұсынылады.

Техникалық ақаулар (қателер) болған жағдайда Мәліметтерді ұсыну мерзімі 5 (бес) жүмыс күніне ұзартылады.

«SDF» АЖ-да техникалық іркілістердің (қателердің) болуы туралы ақпарат техникалық іркілістер (қателер) туындаған күні техникалық іркілістердің (қателердің) болуы туралы Комитеттің сайтында баспасөз релизін жариялау жолымен расталады.

6. Мәліметтер қазақ және (немесе) орыс тілдерінде ұсынылады және оларға банк ұйымының басшысы не оны алмастыратын адам қол қояды.