|  |
| --- |
| бұйрыққа 7-қосымша |

**Екінші деңгейдегі банктердің және банк операцияларының жекелеген түрлерін жүзеге асыратын ұйымдардың жеке тұлғаның кәсіпкерлік қызметті жүзеге асырудан кіріс алу белгілері бар операцияларды жүргізу анықталған банктік шотына өзге жеке тұлғалардан түскен ақшаның жиынтық сомасы жөніндегі мәліметтерді ұсыну қағидалары және тізбесі**

**1-тарау. Жалпы ережелер**

1. Осы Банк ұйымдарының жеке тұлғаның кәсіпкерлік қызметті жүзеге асырудан кіріс алу белгілері бар операцияларды жүргізу анықталған кезеңде банктік шотына өзге жеке тұлғалардан түскен ақшаның жиынтық сомасы жөніндегі мәліметтерді ұсыну қағидалары және тізбесі (бұдан әрі – Қағидалар) Қазақстан Республикасы Салық кодексінің (бұдан әрі – Салық кодексі) 55-бабының 24) тармақшасына сәйкес әзірленген және осы бұйрыққа 5-қосымшаға сәйкес нысан бойынша екінші деңгейдегі банктердің және банк операцияларының жекелеген түрлерін жүзеге асыратын ұйымдардың (бұдан әрі – банк ұйымдары) жеке тұлғаның кәсіпкерлік қызметті жүзеге асырудан кіріс алу белгілері бар операцияларды жүргізу анықталған кезеңде банктік шотына өзге жеке тұлғалардан түскен ақшаның жиынтық сомасы жөніндегі мәліметтерді (бұдан әрі – Мәліметтер) ұсыну тәртібін және тізбесін айқындайды.

2. Осы Қағидаларда мынадай ұғым пайдаланылады:

1) Банк ұйымдары – Қазақстан Республикасында құрылған екінші деңгейдегі банк, Қазақстанның Даму Банкі және банк операцияларының жекелеген түрлерін жүзеге асыратын ұйым.

**Жеке тұлғаның кәсіпкерлік қызметті жүзеге асырудан кіріс алу белгілері бар операцияларды жүргізу анықталған банктік шотына өзге жеке тұлғалардан түскен ақшаның жиынтық сомасы жөніндегі мәліметтерді ұсыну тәртібі және тізбесі**

3. Мәліметтерді банк ұйымдары жеке тұлғаның банк шоттарында жүргізілген кәсіпкерлік қызметті жүзеге асырудан кіріс алу белгілері бар операциялар анықталған кезде тоқсан сайын, есепті кезеңнен кейінгі айдың 15-і күнінен кешіктірмей ұсынады.

4. Мәліметтер мемлекеттік кірістер органдарына Қазақстан Республикасы Қаржы министрлігі Мемлекеттік кірістер комитетінің «Smart Data Finance» ақпараттық жүйесінде (бұдан әрі – «SDF» АЖ) техникалық ақаулар (қателер) болған жағдайларды қоспағанда, «SDF» АЖ арқылы ұсынылады.

«SDF» АЖ-да техникалық ақаулар (қателер) болған жағдайда, Мәліметтер мемлекеттік кірістер органдарына ілеспе хатпен CD дискіде ұсынылады.

5. Тізбе мынадай мәліметтерді:

1. ақша аударымдарын алушының жеке сәйкестендіру нөмірін;
2. осы Бұйрыққа 4-қосымшаға сәйкес жеке тұлғаның банктік шоттарында жүргізілетін операцияларды кәсіпкерлік қызметті жүзеге асырудан кіріс алу белгілері бар операцияларға жатқызу өлшемшарттарында айқындалған кезең ішінде келіп түскен жиынтық соманы қамтиды.